**LIQUI MOLY haluaa kasvaa erikoismarkkinoilla**

Carlos Travé saa vastuulleen venetuotteiden, maataloustuotteiden, hyötyajoneuvotuotteiden ja rakennuskonetuotteiden vientiliiketoiminnan

**Helmikuu 2019 – Saksalaisen öljy- ja lisäainevalmistajan LIQUI MOLYn kansainvälisestä vene-, maatalous-, hyötyajoneuvo- ja rakennuskonetuotteiden liiketoiminnasta vastaa uusi mies: Carlos Travé. Hänen on määrä kasvattaa näiden neljän segmentin vientiliiketoimintaa. "Mielestämme tässä on meille paljon potentiaalia", LIQUI MOLYn toimitusjohtaja Ernst Prost sanoo.**

Carlos Travé ei ole mikään tuntematon heppu LIQUI MOLYlla. Hän tuli yrityksen palvelukseen vuonna 2014 ja on kehittänyt moottoripyörätuotteiden valikoimaa ja myyntiä. Travén saapumisen jälkeen autotuotteisiin keskittynyt LIQUI MOLY on saanut tukevan jalansijan myös moottoripyörien maailmasta. Carlos Travén johdolla moottoripyöräliiketoiminnan liikevaihto on yli kolminkertaistunut.

Nyt hän vie tämän kokemuksen mukanaan vene-, maatalous-, hyötyajoneuvo- ja rakennuskonetuotteiden alalle. Carlos Travé työskenteli jo uransa alkuvaiheissa laivojen moottoreiden parissa ja oli mukana kaivos- ja rakennuskonealalla. "Hän on osoittanut, että on järkevämpää, että asiantuntija kehittää näitä liiketoiminta-alueita määrätietoisesti", Ernst Prost sanoo. Carlos Travé ottaa nämä neljä uutta segmenttiä vastuulleen jo aiemmin vastuullaan olleen moottoripyöräliiketoiminnan rinnalle. "Siellä liiketoiminnallinen ja henkilökohtainen rakennustyö on hyvällä tasolla", Carlos Travé sanoo. "Nyt me haluamme nostaa myös muut segmentit korkeimmalle tasolle."

Moottoripyöräsegmentin tavoin myös muilla segmenteillä on tärkeää käyttää hyväksi LIQUI MOLYn 60 vuoden kokemusta autotuotteiden alalta. Carlos Travé: "Venetuotteiden kohdalla tilanteemme on jo melko hyvä ja haluamme ennen kaikkea kehittää kansainvälistä liiketoimintaa. Rakennuskoneiden, hyötyajoneuvojen ja maatalouskoneiden kohdalla haluamme ennen kaikkea markkinoida lisäaineitamme ammattilaisille ja esitellä ne hyödyllisinä kemiallisina työkaluina ja ongelmanratkojina."

**Tietoja LIQUI MOLYsta**

LIQUI MOLYn maailmanlaajuisesti ainutlaatuisen kattavaan valikoimaan kuuluu noin 4000 kemiallista tuotetta – niin moottoriöljyjä, lisäaineita, rasvoja, tahnoja, suihkeita, autonhoitotuotteita, liimoja kuin tiivisteaineita. Vuonna 1957 perustettu LIQUI MOLY kehittää ja valmistaa tuotteensa yksinomaan Saksassa. Kotimarkkinoillaan yritys on lisäaineiden kiistaton markkinajohtaja, ja se valitaan toistuvasti parhaaksi öljymerkiksi. Yritys markkinoi tuotteitaan yli 120 maassa, ja sen liikevaihto oli 545 miljoonaa euroa vuonna 2018.

**Lisätietoja:**

LIQUI MOLY GmbH

Peter Szarafinski

Head of Media Relations international

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

peter.szarafinski@liqui-moly.de